Þór Bínó nýr formaður Björgunarfélags Akraness Á aðalfundi Björgunarfélags Akraness síðastliðinn fimmtudag tók ný stjórn við félaginu og þar á meðal nýr formaður . Þór Bínó Friðriksson tekur við stjórnvelinum af Ásgeiri Kristinssyni sem sinnt hefur formennskunni í átta ár . Þór Bínó hefur verið virkur félagi frá árinu 2002 og er nú þriðji formaður þess frá því björgunarfélagið var stofnað með sameiningu Björgunarsveitarinnar Hjálpar og Hjálparsveitar skáta á Akranesi árið 2000 . „ Áhersla verður lögð á að halda áfram því góða starfi sem þegar er búið að vinna og halda félaginu áfram meðal fremstu björgunarsveita landsins , bæði hvað varðar menntun og mannskap , “ sagði Þór Bínó meðal annars í samtali við Skessuhorn . Nánar er rætt við Þór Bínó Friðriksson í Skessuhorni vikunnar .